wickkiey/tamil-wikipedia-chunked huggingface dataset:
# ரேமண்ட் கேட்டல்

## புதுமைகளும் மற்றும் சாதனைகளும்

கேட்டலுடைய ஆய்வுகள் முக்கியமாக ஆளுமை, திறமைகள், ஊக்கப்படுத்துதல் மற்றும் புதுமையான பல்மாறி ஆய்வு முறைகள் மற்றும் புள்ளியியல் பகுப்பாய்வு (குறிப்பாக காரணி பகுப்பாய்வு முறையைச் சார்ந்த மேம்படுத்துதல் நடவடிக்கைககள்) போன்றவற்றைச் சார்ந்ததாகும். அவருடைய ஆளுமை தொடர்பான ஆய்வுகளில் அவர் உருவாக்கிய 16 காரணி ஆளுமை மாதிரிக்காக நன்கறியப்பட்டவர் ஆவார். இரண்டு அல்லது மூன்று பரிமாண நடத்தைகளை மட்டுமே பார்ப்பதன் மூலம் ஆளுமையைப் புரிந்து கொள்ள முடியும் என்ற ஐசென்கின் கருத்தை கேட்டல் ஏற்கவில்லை. அதற்கு பதிலாக, ஒருவரின் ஆளுமையின் முழுமையான பிம்பத்தைப் பெறுவதற்கு மிகப் பெரிய எண்ணிக்கையிலான பண்புகளைப் பார்ப்பது அவசியம் என்று அவர் வாதிட்டார். 16 ஆளுமைக் காரணிகளை அளப்பதற்கான வினாநிரல் ஒன்றையும் உருவாக்கினார். கேட்டல், காரணி வகைப்பாடு முறையினைப் பயன்படுத்தி உளபண்புக்கூறுகளை ஆதாரப்பண்பு கூறுகள் மற்றும் மேற்பரப்புப் பண்பு கூறுகள் என வகைப்படுத்தினார். 16 காரணிகளில் சார்பிலாக் காரணிகள் (அ) முதன்மைப் பண்புகள் பன்னிரெண்டும், பகுதி சார்பிலாக காரணிகள் (அ) துணைப் பண்புகள் நான்கும் அடங்கும்.
# ஜஹாஜ் கோதி அருங்காட்சியகம், ஹிசார்

**ஜஹாஜ் கோதி அருங்காட்சியகம் (Jahaj Kothi Museum)**இந்தியாவின் ஹரியானா மாநிலத்தில் உள்ள ஹிசாரில் உள்ள, 18 ஆம் நூற்றாண்டைச் சேர்ந்த சமணக் கோவிலாக இருந்த இடமாகும். இது ஜார்ஜ் தாமஸின் வசிப்பிடமாகவும் இருந்தது ( - 22 ஆகஸ்ட் 1802). ஜேம்ஸ் ஸ்கின்னர் ( - 1841), ஹிசார் பேருந்து நிலையத்திற்கு முன்னால் அமைந்துள்ள பிரோசு சா அரண்மனை வளாகத்திற்குள் தங்கியிருந்தார்.
# ஜஹாஜ் கோதி அருங்காட்சியகம், ஹிசார்

## வரலாறு

ஜஹாஜ் கோதி அருங்காட்சியகம் பிரோசு சா அரண்மனை வளாகத்திற்குள் அமைந்திருக்கும் ஒரு பிற்காலத்தைச் சேர்ந்த கட்டடமாகும். இது இந்திய தொல்பொருள் ஆய்வு மையத்தால் பராமரிக்கப்பட்டு வருகிறது. இது ஜஹாஜ் என்று அழைக்கப்படுகிறது. ஜஹாஜ் என்ற சொல்லுக்கு இந்தியில் கப்பல் என்று பொருளாகும். இதன் வடிவம் ஒரு கப்பலை ஒத்து அமைந்திருப்பதால் இது அவ்வாறு அழைக்கப்படுகிறது. இது முன்னர் ஒரு சமணக் கோவிலாக இருந்தது, பின்னர் இது ஐயர்லாந்தைச் சேர்ந்த சாகசக்காரர் ஜார்ஜ் தாமஸால் ( - 22 ஆகஸ்ட் 1802) என்பவரால் இல்லமாகப் பயன்படுத்தப்பட்டு வந்தது.  
ஜார்ஜின் தந்தை ஒரு ஏழை கத்தோலிக்க குத்தகைதார விவசாயியாக இருந்தார். ரோஸ்கிரியாவுக்கு அருகில் அவர் வசித்து வந்தார். ஜார்ஜ் குழந்தையாக இருந்தபோது அவர் இறந்தார். முதலில் யோகால் என்னும் இடத்தில் சிறை பிடிக்கப்பட்டு வைக்கப்பட்டிருந்த அவர் ஒரு கூலியாளாக துறைமுகத்தில் பணியாற்றிக் கொண்டிருந்தார். தாமஸ் சென்னையில் இருந்த பிரித்தானிய கடற்படையில் இருந்து 1781ஆம் ஆண்டில் விலகினார். இன்னும் கல்வியறிவில்லாத அவர் வடக்கே 1787 ஆம் ஆண்டில் பிண்டாரிகளை ஒரு குழுவாகத் திரட்டி அவர்களை தில்லி நோக்கி வழிநடத்திச் சென்றார். சர்தானா என்னும் இடத்தைச் சேர்ந்த பேகம் சம்ரூ என்பவரிடம் பணியாற்றினார். அந்தப் பெண்மணிக்கு ஆதரவாக ஒரு பிரெஞ்சுக்காரரால் நீக்கப்பட்டார். பின்னர் அவர் மராத்தா தலைவரான அப்பாராவ் என்பவரிடம் விசுவாசம் காட்ட ஆரம்பித்தார். அவர் ரோஹ்தக் மற்றும் ஹிசார் மாவட்டங்களில் ஒரு சுதந்திர இராச்சியத்தை செதுக்கி, ஹான்சியைத் தன் தலைநகராக மாற்றிக் கொண்டார். தன் குறுகிய கால ஆட்சியில், ஹான்சியில் ஒரு நாணயச் சாலையை நிறுவினார். அங்கு, தன் சொந்த ராஜ்யத்திற்கான ரூபாயை வெளியிட ஆரம்பித்தார். அவரது கட்டுப்பாட்டில் தெற்கில் காகர் முதல் பெரி வரையிலும், மேற்கில் மெஹாம் முதல் பஹார்டா வரையிலும் பரவி இருந்தது. அழிந்து கொண்டிந்த நிலையில் காணப்பட்ட ஹான்சியை அவர் மீண்டும் கட்டி எழுப்பினார். அதனைச் சுற்றி பாதுகாப்புக்காக தற்காப்பு சுவர்களையும் கோட்டைகளையும் கட்டினார்.  
கி.பி 1796 ஆம் ஆண்டில், ஜார்ஜ் *ஜஹஜ் கோத்தியை* ஹரியானாவின் ஹிசாரில் மீண்டும் கட்டினார். 1801 ஆம் ஆண்டு அவர் அந்தப் பகுதியை சுதந்திரமாக ஆட்சி செய்து வந்தார். பின்னர், சீக்கிய-மராத்தா-பிரெஞ்சு கூட்டமைப்பால் அவர் வெளியேற்றப்பட்டார்.
# ஜஹாஜ் கோதி அருங்காட்சியகம், ஹிசார்

## துறைகள் மற்றும் சேகரிப்புகள்

ஹரியானா மாநில தொல்பொருள் மற்றும் அருங்காட்சியக இயக்குநரகம் ஆல் பராமரிக்கப்படும் இந்த மண்டல அருங்காட்சியகத்தில், ஜார்ஜ் தாமஸின் ஆங்கிலம் மற்றும் பாரசீக மொழியில் அமைந்துள்ள சமண கலைப்பொருட்கள் மற்றும் கல்வெட்டுகள் காட்சிக்கு வைக்கப்பட்டுள்ளன.
# இரைப்பை புடைப்பு

**இரைப்பை புடைப்பு** *(Gastroschisis)* என்பது பிறக்கும் குழந்தையின் பிறவிக் குறைபாடாகும். குழந்தையின் தொப்புள் துளைக்கு அருகிலுள்ள துளை வழியாக இரையகக் குடற்பாதை வயிற்றுக்கு வெளியே நீண்டிருப்பதை இரைப்பை புடைப்புக் குறைபாடு என்றழைக்கிறார்கள் . துளையின் அளவு குழந்தைக்கு குழந்தை மாறுபடுகிறது. வயிறு மற்றும் கல்லீரல் உள்ளிட்ட பிற உள்ளுறுப்புகளும் குழந்தையின் உடலுக்கு வெளியே புடைத்துத் தெரியவும் வாய்ப்புண்டு. உணவளிக்கும் பிரச்சினைகள், குறைப்பிரசவம் குடல் அடைப்பு மற்றும் கருப்பையக வளர்ச்சியில் குறைபாடு உள்ளிட்டவை இதனால் உண்டாகும் சிக்கல்களில் அடங்கும் .  
புடைப்பு நோய் தோன்றுவதற்கான காரணம் பொதுவாக தெரியவில்லை.இரைப்பை புடைப்பு நோய்க்கான சிகிச்சை அறுவை சிகிச்சையை உள்ளடக்கியதாகும்
பிறக்கும்போது, குழந்தையின் வயிற்று சுவரில் பொதுவாக தொப்புளுக்கு வலதுபுறம் சுமார் 4 செ.மீ அளவில் இத்துளை காணப்படுகிறது.. குடல்களின் சிறுபகுதி பொதுவாக உடலுக்கு வெளியே இத்திறப்பின் வழியாக வந்திருக்கும். அரிதான சூழ்நிலைகளில், கல்லீரல் மற்றும் வயிறு போன்றவை இவ்வயிற்று சுவர் திறப்பு வழியாக வரக்கூடும். பிறப்புக்குப் பிறகு இந்த உள் உறுப்புகள் நேரடியாக காற்றில் வெளிப்படும்
# இரைப்பை புடைப்பு

## உடல்கூறு நோயியல்

மனித கரு வளர்ச்சியின் நான்காவது வாரத்தில், கருவின் பக்கவாட்டு உடல் சுவர் மடிப்புகள் நடுப்பகுதியில் சந்தித்து ஒன்றிணைந்து முன்புற உடல் சுவரை உருவாக்குகின்றன. . இரைப்பை புடைப்பு மற்றும் பிற முன்புற உடற்சுவர் குறைபாடு உள்ளவர்களில் ஒன்று அல்லது இரண்டு பக்கவாட்டு உடல் சுவர் மடிப்புகளும் ஒன்று மற்றொன்றைச் சந்திக்க சரியாக நகராமல் ஒன்றாக ஒன்றிணையாமல் உள்ளதால் முன்புற உடல்சுவர் ஏற்படாத நிலை தோன்றுகிறது
இந்த முழுமையற்ற இணைவு ஒரு குறைபாட்டை ஏற்படுத்துகிறது. இது வயிற்று உள் உறுப்புகள் வயிற்று சுவர் வழியாக வெளியேற அனுமதிக்கிறது. மேலும் மலக்குடல் அடிவயிற்று தசை வழியாக குடலிறக்கம் தொப்புளின் வலதுபுறத்தின் வழியாக வெளியே வருகின்றன... பக்கவாட்டு உடல் சுவர் மடிப்புகளின் இயக்கத்திற்கு காரணமான சக்திகள் சரியாக புரிந்து கொள்ளப்படவில்லை, மேலும் இந்த சக்திகளைப் பற்றிய சிறந்த புரிதல் மட்டுமே தொப்புளின் வலதுபுறத்தில் இரைப்பை புடைப்பு ஏன் ஏற்படுகிறது என்பதை விளக்க உதவும்,
# கிராமக் கணக்காளர்

**கர்ணம்** அல்லது **கணக்குப் பிள்ளை** (ஆங்கிலம்: *Village accountant*) என்பவர் இந்திய துணைக் கண்டத்தின் கிராமப்புறங்களில் காணப்படும் நிர்வாக அரசாங்க பதவி ஆகும். 16-ஆம் நூற்றாண்டின் முற்பகுதியில் அறிமுகப்படுத்தப்பட்ட இது பிரித்தானிய இரச்சியத்தால் பராமரிக்கப்பட்டது. கணக்காளர் முதன்மையாக விவசாய பதிவுகளை வைத்திருப்பார்.
# கிராமக் கணக்காளர்

## வரலாறு

பட்வார் (கிராமக் கணக்காளர்) முறை முதன்முதலில் இந்திய துணைக் கண்டத்தில் சேர் சா சூரியின் ஆட்சிக் காலதில் அறிமுகப்படுத்தப்பட்டது. என்றாலும் பேரரசர் அக்பரால் இது மேம்படுத்தப்பட்டது. பிரித்தானியாவின் இந்தியப் பேரரசு காலத்தில் இதில் மேலும் சிறிய திருத்தங்களைச் செய்யப்பட்டது. ஆனால் இந்த முறையைத் தொடர்ந்தது.  
1814 ஆம் ஆண்டில், அனைத்து கிராமங்களும் அரசாங்கத்தின் அதிகாரப்பூர்வ முகவராக ஒரு கணக்காளரை (தலாத்தி) நியமிக்க வேண்டும் என்று சட்டம் இயற்றப்பட்டது. மகாராஷ்டிர குல்கர்னி நில உரிமையாளர் முறை 1918-இல் ஒழிக்கப்பட்டது. கிராமக் கணக்காளரின் புதிய அலுவலகத்திற்கு அனைத்து சாதியினரும் நியமிக்கப்பட்டனர். சில சந்தர்ப்பங்களில், இவர்கள் ஒடுக்கப்பட்ட சாதிகளாகவும் இருந்துள்ளனர். குல்கர்னி நில உரிமையாளர் முறையை ஒழித்தது ஒரு முற்போக்கான நடவடிக்கையாக கருதப்பட்டது.  
உத்தரபிரதேசத்தில் லெக்பால் என்று அழைக்கப்படும் இந்தச் சொல், சமசுகிருத மூல *தால்* என்பதிலிருந்து உருவானது. அதாவது ஒரு சபதத்தை நிறைவேற்றுவது. நிறுவுவது அல்லது சரிசெய்வது என்பதாகும். மற்றும் மராத்தியிலும் அதே பொருளைக் கொண்டுள்ளது.
# கிராமக் கணக்காளர்

## தலாத்தி (கிராமக் கணக்காளர்)

தலாத்தி என்பது இந்தியாவின் குஜராத்தி மற்றும் மராத்திய மொழிகளில் உள்ள ஒரு சொல்லாகும். இது இந்திய மாநிலங்களான குசராத்து, மகாராட்டிரம் மற்றும் கருநாடகத்தின் கிராமப்புறங்களில் உள்ள கிராமக் கணக்காளரின் அலுவலகத்தைக் குறிக்கப் பயன்பட்டது. அலுவலகம் மற்றும் அதில் பணிபுரிபவர் இருவரும் தலாத்திகள் என்று அழைக்கப்படுகிறார்கள். அலுவலகத்தில் பணிபுரிபவர்கள் இதை தங்கள் குடும்ப பெயராக இதை ஏற்றுக் கொண்டனர். ஒரு தலாத்தியின் கடமைகளில் கிராமத்தின் பயிர் மற்றும் நில பதிவுகளை பராமரித்தல் (உரிமைகளின் பதிவு), வரி வருவாய் வசூல், நீர்ப்பாசன நிலுவை வசூல் ஆகியவை அடங்கும். குஜராத் மற்றும் மகாராஷ்டிராவில் குல்கர்னியின் நில உரிமையாளர் பதவியை தலாத்தியின் பதவி மாற்றியது. ஒரு *தலாத்தி* பதவியானது இந்தியாவின் பிற மாநிலங்களில் வேறு பெயர்களில் கூறப்படுகின்றன, எடுத்துக்காட்டாக தலாத்தி தெலங்காணாவில் பட்வாரி என்று அழைக்கப்படுகிறது. முதலில் நிலம் வைத்திருக்கும் ஒரு எழுத்தர் ஒருவர் தற்போது தலாத்தி என்ற பெயரில் அரசாங்கத்தால் நியமிக்கப்படு ஊதியம் பெறும் அதிகாரியாகிறார். கிராமத்திற்கு வெளியில் இருந்து வந்த பட்டீல் என்ற ஊர்த்தலையாரி (குசராத்து மாநிலத்தில் படேல் ) தலாத்திக்கு வருவாய் வசூலிப்பதில் உதவுகிறார். தலாத்தியால் பராமரிக்கப்படும் பதிவுகள் களத்தில் உண்மையான நிலையை பிரதிபலிக்கவில்லை என்று குற்றம் சாட்டப்பட்டது. ஏனெனில் குடும்பத்தின் வயது வந்த ஆண் உறுப்பினரின் பெயரை நில உடைமைக்கு பயன்படுத்துவதற்கான பழங்குடி வழக்கத்தை தலாத்திடி கணக்கில் எடுத்துக்கொள்ளவில்லை.  
நிர்வாகத்தின் மத்தியில், தலாத்திக்கு கிராம மக்களுடன் நெருங்கிய தொடர்பு உள்ளது. தலாத்தி பொதுவாக ஒரு *சாசா* என்று அழைக்கப்படும் சில கிராமங்கள் அட்கிய பகுதிக்கு பொறுப்பானவர் ஆவார். இவர்கள் பொதுவாக சாஸாவுக்குள்தான் வசிக்க வேண்டும். அவ்வாறில்லாமல் அவர்கள் வெளியே வசிக்கவேண்டுமென்றால் மாவட்ட ஆட்சியரின் ஒப்புதல் பெறவேண்டும். இருப்பினும் பெரும்பான்மையான தலாத்திகள் இந்த விதியை மீறுவதாக கண்டறியப்பட்டது. தலாத்திகள் பெரும்பாலான சந்தர்ப்பங்களில் பிராமண சாதியைச் சேர்ந்தவரக இருந்தனர். இவர்கள் அரசாங்கத்தின் பிரதிநிதியாக இருப்பதால் கிராமங்களில் அனைவருக்கும் பொதுவானவராக பார்க்கப்படுகிறார்.
# கிராமக் கணக்காளர்

## தலாத்தி (கிராமக் கணக்காளர்)

### தலாத்தியின் கடமைகள்

1814 ஆம் ஆண்டில், தலாத்தியின் கடமைகளில் கிராம பதிவுகளை பாதுகாத்தல், அன்றாட நடவடிக்கைகளை கண்காணித்தல் மற்றும் கிராமத்தலைவர் மற்றும் கிராம உயரடுக்கினர் உள்ளிட்ட தனிநபர்கள் பற்றிய தகவல்களை சேகரித்தல் ஆகியவை அடங்கும்.  
1882 ஆம் ஆண்டில், பம்பாய் மாகாணத்தின் கெசட்டியர் தலாதியின் கடமையை சுமார் 8 லிருந்து 10 கிராமங்கள் வரை ஒரு கிராம கணக்காளரின் கடமையாக பொறுப்பாக்கியுள்ளது. இதற்கான தலாத்தியின் ஊதிய அளவு ஆண்டுக்கு £ 12 - £ 18 (ரூ. 120 - ரூ. 180). தலாத்தி இந்த கிராமங்களுக்குள் எங்கு வேண்டுமானாலும் வசிக்கலாம், ஒவ்வொரு மாதமும் ஒவ்வொரு கிராமத்திற்குச் சென்று மக்களின் தேவைகளைப் புரிந்து கொள்ள வேண்டும். தலாத்தி பின்னர் இந்த தேவைகளை துணைப்பிரிவு அலுவலகத்தில் உள்ள துணை பிரிவு மேலாளரிடம் தெரிவிக்கவேண்டும். கூடுதலாக, தலாத்தி ஒவ்வொரு நில உரிமையாளருக்கும் நில உரிமையாளர்களின் நிலுவைத் தொகையைக் காட்டும் கணக்கை வழங்க வேண்டும். ஆகஸ்ட் 1891 இல் ஒரு தலாத்தி பெறும் ஊதியத்தின் மூலம் அவர் ஏழையாக இருந்தார் எனப் பதிவு செய்யப்பட்டுள்ளது.  
1884 ஆம் ஆண்டில், எல்பின்ஸ்டோன் கூறுகையில், அரசாங்கத்தின் திட்டங்களை மேம்படுத்துவதில் தலாத்திகளின் கடமைகள் மிகச் சிறந்தவை. ஆனால் அவர்கள் படேலின் அதிகாரத்தை குறைக்கும் ஒரு போக்கு உள்ளது. தலாத்திகள் படேலின் கடமைகளில் தலையிடாமல் இருக்க அவர்களின் அதிகாரத்தை இயல்பான எல்லைக்குள் கொண்டு வர கவனமாக இருக்க வேண்டும் என்று பரிந்துரைக்கிறது. தலாத்திகளின் அரசாங்கத்தின் பிரதிநிதியாக இருப்பதும் மக்களின் புகார்களைப் பெற்று வருவதும் நியமனம் கிராமத் தலைவர்களால் எதிர்மறையாகக் கருதப்பட்டது. கிராமத்தில் அல்லது மாவட்டத்தில் பரம்பரை கணக்காளர் இல்லாதபோது குல்கர்னி அல்லது கிராமத்தலைவரால் தலாத்திகள் நியமிக்கப்பட்டனர். மக்கள் தொகை கணக்கெடுப்பு தொடர்பான தரவுகளை சேகரிப்பதும் தலாத்தியும் கடமைகளில் ஒன்றாகும். இது ஒவ்வொரு ஆண்டும் மிருகசீரிட நட்சத்திரத்திற்குப் பிறகு நிகழும் வருடாந்திர நடவடிக்கையாகும்.  
தலாத்தியின் சகாக்கள் வங்காளத்தில் *பட்வாரி*, ஆந்திரா மற்றும் வட இந்தியாவில் கர்ணம், மற்றும் தமிழ்நாட்டில் கணக்குப் பிள்ளை என அழைக்கப்படுகிறார்கள்.
# கிராமக் கணக்காளர்

## தமிழ்நாட்டில் பதவி ஒழிப்பு

இந்த கிராம கர்ணம் முறையானது தமிழ்நாட்டில் ஒரு பரம்பரை வேலையாக இருந்தது. சில கிராமங்களில் இந்த கர்ணம் வேலை செய்பவர்கள் முறைகேட்டில் ஈடுபடுவதாக புகார்கள் இருந்தன. இதனால் 1980-ஆம் ஆண்டு இந்த கிராம கர்ணம் பதவியை இரவோடு இரவாக தமிழ்நாடு அரசு ஒழித்து, அவர்களின் பொறுப்புகளை **கிராம நிர்வாக அலுவலர்** என்ற பதவியை உருவாக்கி அவர்களிடம் ஒப்படைத்தது.
# தேசிய பத்திர பாதுகாப்பு நிறுவனம்

**தேசிய பத்திர பாதுகாப்பு நிறுவனம்** (National Securities Depository Limited) என்பது தனியார் நிறுனங்களின் தொழில் வளர்சிக்காக பொதுமக்களிடமிருந்து பங்குச்சந்தையின் மூலம் நிதி வசூலிக்கிறது. இந்த நிகழ்வில் பொதுமக்களிடமிருந்து நேரடியாக வசூலிக்கும் பணத்திற்காக தனியார் நிறுவனம் தனது
பிணை, மற்றும் பங்குகளை வழங்குகிறது. அவ்வாறு வழங்கும் பங்கு பத்திரமானது பாதுகாப்பான மின்னணு பாதுகாப்பு பெட்டகத்தில் பாதுகாக்கப்படுகிறது. அவ்வாறு பாதுகாக்கும் நிறுவனங்களில் ஒன்றே தேசிய பத்திர பாதுகாப்பு நிறுவனம் ஆகும். மும்பையை தலைமையிடமாகக் கொண்டு இயங்கும் இது 1996 ஆம் ஆண்டு ஆகஸ்ட் மாதம் 8 ஆம் திகதி துவங்கப்பட்டது.
# சிவ்குமார் பட்டால்வி

**சிவ்குமார் பட்டால்வி** (ஆங்கிலம்: Shiv Kumar Batalvi) (பிறப்பு: 1936 சூலை 23 – இறப்பு: 1973 மே 6 ) இவர் ஒரு இந்திய கவிஞரும், எழுத்தாளரும் மற்றும் பஞ்சாபி மொழியின் நாடக ஆசிரியருமாவார். இவர் தனது காதல் கவிதைகளுக்காக மிகவும் பிரபலமானவர், அதன் உயர்ந்த ஆர்வம், பாத்தோஸ், பிரிப்பு மற்றும் காதலரின் வேதனை உணர்வு போன்றவற்றால் குறிப்பிடத்தக்கவர்.  
புராணன் பகத் என்பவரின் புராணக்கதையான *இலூனா* என்பதை (1965), அடிப்படையாகக் கொண்ட இவரது காவிய வசன நாடகத்திற்காக, 1967 ஆம் ஆண்டில் சாகித்திய அகாதமி (இந்தியாவின் தேசிய கடிதங்கள் அகாதமி) வழங்கிய சாகித்ய அகாடமி விருதை இளம் வய்திலேயே பெற்றுள்ளார். இது நவீன பஞ்சாபி இலக்கியத்தில் ஒரு தலைசிறந்த படைப்பாகவும், இது நவீன பஞ்சாபி கிஸ்ஸாவின் புதிய வகையையும் உருவாக்கியது. இன்று, இவரது கவிதைகள் அவற்றுள் நவீன பஞ்சாபி இலக்கியவாதிகளான மோகன் சிங் (கவிஞர்) மற்றும் அமிர்தா ப்ரிதம் போன்றவர்களுக்கு சமமான நிலையில் நிற்கின்றன. இவர்கள் அனைவரும் இந்தோ-பாகிஸ்தான் எல்லையின் இருபுறமும் பிரபலமாக இருப்பவர்கள் ஆவர்.
# சிவ்குமார் பட்டால்வி

## சுயசரிதை

சிவ்குமார் பட்டால்வி 1936 சூலை 23 அன்று (அவரை தொடர்பான ஒரு சில ஆவணங்கள் 1937 அக்டோபர் 8 என்று கூறுகிறது) .(இப்போது பாக்கித்தானின் பஞ்சாப் மாகாணத்தில்) சியால்கோட் மாவட்டத்திலுள்ள, சகர்கர் வட்டத்தில், பரா பிண்த் லோக்தியன் என்ற கிராமத்தில், வருவாய் துறையில் வட்டாட்சியராகப் பணிபுரியும் பண்டிதர் கிரிசன் கோபால் மற்றும் சாந்தி தேவி ஆகியோருக்கு மகனாகப் பிறந்தார். <sup data-ve-ignore="true">&#x5B; *<span title="This claim needs references to reliable sources. (December 2014)">மேற்கோள் தேவை</span>* &#x5D;</sup>
1947 ஆம் ஆண்டில், அவருக்கு 11 வயதாக இருந்தபோது, இவரது குடும்பம் இந்தியா பிரிப்புக்குப் பின்னர் குர்தாஸ்பூர் மாவட்டத்தின் பட்டாலாவுக்கு குடிபெயர்ந்தது. அங்கு இவரது தந்தை கிராமக் கணக்காளாராக பணி புரிந்து வந்தார். அங்கு இளம் சிவ் தனது ஆரம்பக் கல்வியைக் கற்றார். இவர் எப்போதும் ஒரு கனவுலகிலேயே இருந்து வந்தார். பெரும்பாலும் பகல் பொழுதுகளில் மறைந்தே வாழ்ந்துள்ளார். கிராமத்திற்கு வெளியே உள்ள கோவிலுக்கு அருகிலுள்ள ஆற்றங்கரையில் மரங்களுக்கு அடியில் கிடந்ததாகக் தெறிகிறது. கிராமத்தில் சொல்லப்படும் இந்து காவியமான இராமாயணத்தின் கதைகளைச் சொல்லி அலைந்து திரியும் சிறு பாடகர்கள், பாம்பாட்டிகள் போன்றவர்களாலும் அவர் ஈர்க்கப்பட்டதாகத் தெரிகிறது. இது அவரது கவிதைகளில் உருவகங்களாக இடம்பெறுகிறது. இது ஒரு தனித்துவமான கிராமப்புற சுவையையும் அளிக்கிறது. <sup data-ve-ignore="true">&#x5B; *<span title="This claim needs references to reliable sources. (December 2014)">மேற்கோள் தேவை</span>* &#x5D;</sup>
# சிவ்குமார் பட்டால்வி

## கல்வி

1953 ஆம் ஆண்டில் பஞ்சாப் பல்கலைக்கழகத்தில் தனது பத்தாம் வகுப்பினை முடித்தார். பின்னர், பட்டாலாவிலுள்ள பேரிங் ஒன்றிய கிருத்துவக் கல்லூரியில் சேர்ந்தார். அங்கு அறிவியலில் பட்டம் பெறுவதற்கு முன்னரே காதின் என்ற இடத்திலுள்ள எஸ்.என். கல்லூரியில் சேர்ந்தார்.அங்கு இவர் தனது ஆளுமைக்கு மிகவும் பொருத்தமான கலைப் பிரிவில் சேர்ந்தார். இருப்பினும் அவர் அதையும் இரண்டே ஆண்டுகளில் விட்டுவிட்டார். அதன்பிறகு கட்டிடப் பிறியியல் படிக்க இமாச்சலப் பிரதேசத்தின் பைஜ்நாத்தில் உள்ள ஒரு பள்ளியில் சேர்ந்தார். இங்கேயும் மீண்டும் அதை நடுவிலேயே விட்டுவிட்டார். அடுத்து, நபா, அரசு இரிபுதாமன் கல்லூரயில் இவர் சிறிது காலம் படித்தார்.
# சிவ்குமார் பட்டால்வி

## சாகித்திய அகாதமி விருது பெற்ற இளையவர்

பிற்கால வாழ்க்கையில், இவரது தந்தைக்கு காதின் என்ற ஊரில் கிராமக்கணக்காராகர் வேலை கிடைத்தது. இந்த காலகட்டத்தில்தான், இவர் தனது சிறந்த படைப்புகளில் சிலவற்றை படைத்தார். இவரது முதல் கவிதைத் தொகுப்பு 1960 இல் பிரன்தா பராகா (தி ஸ்கார்ஃப் ஆஃப் சோரோஸ்) என்ற தலைப்பில் வெளியிடப்பட்டது. இது ஒரு உடனடி வெற்றியாக மாறியது. 1965 ஆம் ஆண்ட் வாக்கில் பத்லவிசியின் சில மூத்த எழுத்தாளர்கள், ஜஸ்வந்த் சிங் ரகி, கர்த்தார் சிங் பால்கன் மற்றும் பர்கத் ராம் யும்மான் உள்ளிட்டவர்கள் இவரைத் தங்களின் சிறகுகளின் கீழ் கொண்டு சென்றனர். 1967 ஆம் ஆண்டில் இலூனா (1965) என்ற வசன நாடகத்தில் இவரது மகத்தான பணிக்காக சாகித்திய அகாதமி விருதைப் பெற்ற இளையவராக ஆனார். அவரது கவிதை பாராயணங்கள், மற்றும் அவரது சொந்த வசனத்தைப் பாடுவது, அவரையும் அவரது படைப்பையும் மக்களிடையே இன்னும் பிரபலமாக்கியது.  
அவரது திருமணத்திற்குப் பிறகு, 1968 இல், அவர் சண்டிகருக்கு மாறினார். அங்கு அவர் பாரத ஸ்டேட் வங்கியில் ஒரு பொது மக்கள் தொடர்பு அலுவலராகப் பணியில் சேர்ந்தார். அடுத்த சில ஆண்டுகளில், உடல்நலம் அவரை மோசமாக பாதித்தது. இருப்பினும் அவர் தொடர்ந்து எழுதினார்.
<sup data-ve-ignore="true">&#x5B; *<span title="This claim needs references to reliable sources. (December 2014)">மேற்கோள் தேவை</span>* &#x5D;</sup>
# சிவ்குமார் பட்டால்வி

## தனிப்பட்ட வாழ்க்கை

1967 பிப்ரவரி 5, அன்று, குர்தாஸ்பூர் மாவட்டத்தின் கிர்ரி மங்கல் நகரைச் சேர்ந்த அருணா, என்ற தனது சொந்த சாதியைச் சேர்ந்த ஒரு பிராமணப் பெண்ணை மணந்தார். பின்னர் தம்பதியருக்கு மெகர்பன் (1968) மற்றும் பூஜா (1969) என்ற இரண்டு குழந்தைகள் பிறந்தனர்.
# சிவ்குமார் பட்டால்வி

## இறப்பு

1972 ஆம் ஆண்டில் சிவ்குமார் பட்டால்வி தனது இங்கிலாந்து சுற்றுப்பயணத்திலிருந்து திரும்பிய பிறகு, அவர் கல்லீரல் வீக்கத்தால் பாதிக்கப்பட்டார். அவரது உடல்நலப் பிரச்சினைகள் குடும்பத்தை நிதி நெருக்கடியில் ஆழ்த்தின. இத்தகைய சூழ்நிலை தொடர்ந்து இருந்து வந்த நிலையில் இவரது மனைவி அருணா பட்டால்வி சிவ்குமாரை தனது தாய் கிராமத்திற்கு அழைத்துச் சென்றார். அங்கு அவர் தனது மூச்சை நிறுத்திக் கொண்டார்.
# சிவ்குமார் பட்டால்வி

## ஆளுமை

இவரது புராணக்கதைகளில் ஒன்றான *அல்விதா* (பிரியாவிடை) அமிர்தசரஸில் உள்ள குரு நானக் தேவ் பல்கலைக்கழகத்தால் 1974 ஆம் ஆண்டில் மரணத்திற்குப் பின் வெளியிடப்பட்டது. இவரது நினைவாக சிறந்த எழுத்தாளருக்கான 'சிவ்குமார் பட்டால்வி விருது' ஒவ்வொரு ஆண்டும் வழங்கப்படுகிறது.
# அவரையினம்

'')]]  
** அவரையினம்** *(bean)* என்பது பூக்கும் தாவரத்தின் பல பேரினங்களில் ஒன்றின் கொட்டைதரும் பயிராகும். இது பட்டாணி, அவரைக் குடும்பத்தினைச் சேர்ந்த பேரினமாகும். இது மாந்த உணவாகவும் விலங்குத் தீவனமாகவும் பயன்படுகிறது.
# அவரையினம்

## சொல்லியல்

"அவரையினம்" எனும் சொல் செருமானிய மொழியில் *போக்னே* என மேற்கு செருமனியில் 12 ஆம் நூற்றாண்டு முதலே அகல் அவரைக்கும் பிற பொட்டுடைய கொட்டைகளுக்கும் வழங்கி வருகிறது.  
அவரைக் கொட்டைகள் *பருப்பு*வகைப் பயிர்களிலும் அடங்குவதுண்டு.. மேலும், இந்தக் கடைபிடிப்பு குறிப்பிட்ட சூழல்களிலேயே முடியும்.
# அவரையினம்

## பயிரிடல்

''). ]]  
மிகவும் நெருக்கமான பட்டாணியைப் போன்றல்லாமல், அவரையினம் கோடைப் பயிராகும். இதற்கு வெதுவெதுப்பான காலநிலை தேவைப்படுகிறது. அவரைக் கொடி நட்டதில் இருந்து 55-60 நாட்களில் முதிர்வுறுகிறது. அவரைக் காயின் தோல் முதிர்ந்ததும் மஞ்சள் நிறமடைந்து உலர்கிறது. உள்ளே உள்ள மணி பச்சை நிறத்தில் இருந்து முதிர்கொட்டை நிறத்தை அடைகிறது. இது கொடியாக உள்லதால் கூடுகளிலோ கம்பக் குதிரைகளிலோ தாங்கஅடவேண்டும். தாயக அமெரிக்க மக்கள் அவரையை கூலப் பயிருடன் ஊடுபயிராக நட்டு வளர்க்கின்றனர், கூலப் பயிரின் தட்டு அவரையைத் தாங்கும் கொழுக்கொம்பாகிறது.  
அண்மையில் உருவாக்கப்பட்ட புதர் அவரைக்கு கொழுக்கொம்பேதும் தேவையில்லை. கம்பத்தால் தாங்கப்படும் அவரைக்கொடியைப் போல் படிப்படியாக முதிராமல், புதர் அவரையில் ஒருங்கே அனைத்துக் காய்களும் முதிர்கின்றன. எனவே இது வணிகப் பயிரிடலுக்கு மிகவும் உகந்ததாக அமைகிறது.
# அவரையினம்

## வரலாறு

அவரைகள் மிக நெடுங்காலமாக வளர்க்கப்படும் பயிராகும். அகல் அவரை காட்டு மூதாதை பவா அவரை எனப்பட்டது இது சிறுவிரல் அளவு கண்டது. இது ஆப்கானித்தனிலும் இமயமலைச் சாரலிலும் முதலில் திரட்டி வீட்டினமாக்கப்பட்டுள்ளது. பிறகு, மேம்படுத்தப்பட்ட வடிவத்தில் தாய்லாந்தில் கிமு 7000 இல் சுடுமட் பொறுள்கள் தோன்றுவதற்கு முன்பாகவே பயிரிடப்பட்டுள்ளது. இவை எகுபதியில் இறந்தோர் தாழியில் வைக்கப்பட்டுள்ளன. கிமு 2000 ஆண்டுகளுக்கு முன்புவரை அவர்ரையினம் பேரளவில் ஐரோப்பியப் பகுதிகளில் பயிரிடப்படவில்லை. கிமு 8 ஆம் நூற்றாண்டைச் சார்ந்த இலியாது காப்பியத்தில் கதிரடித்த தளத்தில் வாணலியில் இருந்த அவரையும் சுண்டலும் பற்றிய குறிப்புகள் உள்ளன.
அவரை முதன்மையான புரத உணவாக, பழைய உலகிலும் புத்துலகிலும் வரலாற்றுக் காலம் முதல் இன்று வரையில் இருந்து வருகின்றன.
# அவரையினம்

## அவரையின வகைகள்

நடப்பு மரபியல் வங்கிகளின்படி, 40,000 அவரையினங்கள் உள்ளன. இவற்றில் மிகச் சிலவே பேரளவில் நுகர்வுக்காகப் பயிரிடப்படுகின்றன.
# காதியன், நகரம்

**காதியன்** (ஆங்கிலம் : Qadian ) என்பது பஞ்சாபியிலுள்ள அமிர்தசரசின் குர்தாஸ்பூர் மாவட்டத்தில் உள்ள ஒரு நகரம் மற்றும் நகராட்சியாகும். இந்தியாவின் பஞ்சாப் மாநிலத்தில் பட்டாலா நகரிலிருந்து 18 கிலோமீட்டர் (11 மைல்) வடகிழக்கில் அமைந்துள்ளது.  
காதியன் அகமதிய இயக்கத்தின் நிறுவனர் மிர்சா குலாம் அகமதுவின் பிறப்பிடம் ஆகும். 1947 இல் இந்தியப் பிரிவினை வரை இது அகமதியா இயக்கத்தின் மையமாகவும் இருந்தது.
# காதியன், நகரம்

## வரலாறு

1530 ஆம் ஆண்டில் இஸ்லாத்திற்காக அர்ப்பணிக்கப்பட்ட ஒரு மத அறிஞரும், அப்பகுதியின் முதல் ஆளுநருமான (காசி) மிர்சா காதி பேக் என்பவரால் காதியன் நிறுவப்பட்டது. மிர்சா காதி பேக் முகலாய சாம்ராஜ்யத்தின் மிர்சாவின் அரச குடும்பத்தைச் சேர்ந்தவர். அவர் சமர்கந்துவிலிருந்து குடிபெயர்ந்து பஞ்சாபில் குடியேறினார். பாபர் பேரரசரால் அங்கு அவருக்கு 80 கிராமங்களை உள்ளடக்கிய ஒரு பரந்த நிலம் வழங்கப்பட்டது. தனது மத நம்பிக்கைகள் காரணமாக, 80 கிராமங்களின் மையத்திற்கு 'இஸ்லாம் புர் காசி' என்று பெயரிட்டு, அங்கிருந்து ஆட்சி செய்தார். காலப்போக்கில், நகரத்தின் பெயர் 'காசிமாஜி' என்று மாற்றப்பட்டது ('மாஜி' என்றால் 'காளை', இது காதியனில் இன்னும் ஏராளமாகக் காணப்படும் விலங்கைக் குறிக்கிறது). பின்னர், இது வெறும் 'காதி' என்று அழைக்கப்பட்டு இறுதியில் 'காதியன்' என்று அறியப்படுகிறது.  
காதியனும் அதைச் சுற்றியுள்ள இரண்டு கிராமப் பகுதிகளும் பின்னர் இராம்காரியா சீக்கியர்களிடம் விழுந்தன. அவர்கள் இப்பகுதியில் ஆளுநர்களாக பணி புரிய வழங்கிய வாப்புகளை இரு கிராமங்கள் மறுத்தன. 1834 ஆம் ஆண்டில், மகாராஜா ரஞ்சித் சிங்கின் ஆட்சியின் போது, காதியன் மற்றும் அருகிலுள்ள ஐந்து கிராமங்களை உள்ளடக்கிய பகுதி காஷ்மீர், மகாதி, குலு பள்ளத்தாக்கு, பெசாவர் மற்றும் கசாராவில் இராணுவ ஆதரவுக்கு ஈடாக குலாம் அஹ்மதின் தந்தையான மிர்சா குலாம் முர்தாசாவுக்கு வழங்கப்பட்டது.
சேர்ந்தவர்கள். ]]
# காதியன், நகரம்

## வரலாறு

### அகமதியா இயக்கத்தின் இல்லமாக

தொலைதூர மற்றும் அறியப்படாத நகரமான காதியன் 1889 ஆம் ஆண்டில் மிர்சா குலாம் அகமத் அகமதியா முஸ்லீம் சமூகத்தை நிறுவியபோது மதக் கற்றல் மையமாக உருவெடுத்தது. மேலும் 1891 ஆம் ஆண்டில் இது சமூகத்தின் வருடாந்திர கூட்டங்களுக்கான இடமாக மாறியது. 1947 ஆம் ஆண்டில் இந்தியா பிரிக்கப்படும் வரை, அகமதிய கலிபாவின் நிர்வாக தலைமையகமாகவும், தலைநகராகவும் காதியன் இருந்தது. சமூகத்தின் பெரும்பகுதி பாக்கித்தானுக்கு குடிபெயர்ந்தது. பிரிவினையைத் தொடர்ந்து, சமூகத்தின் இரண்டாவது கலீபாவான மிர்சா பசீர்-உத்-தின் முகமது அகமத், காதியனில் இருந்து புதிதாக நிறுவப்பட்ட மாநிலத்திற்கு அகமதியர்களின் பாதுகாப்பான இடம்பெயர்வு குறித்து கவனமாக மேற்பார்வையிட்டார். மேலும் தனது சொந்த மகன்கள் உட்பட 313 பேரை காதியனில் தங்குமாறு அறிவுறுத்தினார். அகமதியர்களுக்கு புனிதமான தளங்களைக் காத்து, அவர்களுக்கு தர்வேசான்-ஐ காதியன் (காதியனின் மத உறுப்பினர்கள்) என்ற தலைப்பை வழங்கி, இறுதியில் தலைமையகத்தை பாக்கித்தானின் இரப்பாவுக்கு நகர்த்தினார்.
# காதியன், நகரம்

## நிலவியல்

கடியன் இல் அமைந்துள்ளது. இதன் சராசரி உயரம் 250 மீட்டர் (820 அடி) ஆகும்.
# காதியன், நகரம்

## புள்ளி விவரங்கள்

2013 ஆம் ஆண்டில் இந்தியாவின் மக்கள் தொகை கணக்கெடுப்பின்படி, காதியன் மக்கள் தொகை 40,827 பேர் ஆகும். ஆண்களில் 54 சதவீத மக்களும் பெண்கள் 46 சதவீதமாகவும் உள்ளனர். காதியனின் சராசரி கல்வியறிவு விகிதம் 75 சதவீதமாகும். இது தேசிய சராசரியான 74.04 சதவீதததை விட சற்றே அதிகம்: ஆண் கல்வியறிவு 78 சதவீதம், மற்றும் பெண் கல்வியறிவு 70 சதவீதம். மக்கள் தொகையில் 6 வயதுக்கு குறைவானவர்கள் 10 சதவீதம் ஆகும்
# காதியன், நகரம்

## காதியனைச் சேர்ந்த குறிப்பிடத்தக்க நபர்கள்

முஸ்லிம் இயக்கத்தின் நிறுவனர் மிர்சா குலாம் அகமது ]]
காதியன் ஒப்பீட்டளவில் தொலைதூர மற்றும் மிகக் குறைந்த மக்கள்தொகை கொண்டது என்றாலும், இதில் குறிப்பிடத்தக்க பல வரலாற்று, மத மற்றும் அரசியல் பிரமுகர்கள் உள்ளனர்;
# காதியன், நகரம்

## காதியனைச் சேர்ந்த குறிப்பிடத்தக்க நபர்கள்

### மதத் தலைவர்கள்

- மிர்சா குலாம் அகமது  
**காதியனைச் சேர்ந்த மிர்சா குலாம் அகமதுவுக்கு கலீபாக்கள்**  
- 1908 முதல் 1914 வரை கக்கீம் நூர்-உத்-தின்
- மிர்சா பசீர்-உத்-தின் மஹ்மூத் அகமது 1914 முதல் 1965 வரை
- மிர்சா நசீர் அகமது 1965 முதல் 1982 வரை
- மிர்சா தாகீர் அகமது 1982 முதல் 2003 வரை
# காதியன், நகரம்

## காதியனைச் சேர்ந்த குறிப்பிடத்தக்க நபர்கள்

### பிரபலமான நபர்கள்

- முகம்மது சாபருல்லா கான்
- அப்துஸ் சலாம்
# காதியன், நகரம்

## காதியனைச் சேர்ந்த குறிப்பிடத்தக்க நபர்கள்

### கவிஞர்கள்

- சிவ்குமார் படால்வி
# காதியன், நகரம்

## காதியனைச் சேர்ந்த குறிப்பிடத்தக்க நபர்கள்

### இராணுவத் தலைவர்கள்

- தில்பாக் சிங்
- மிர்சா குலாம் முர்தாசா
- மிர்சா காடி பேக்
# காதியன், நகரம்

## காதியனைச் சேர்ந்த குறிப்பிடத்தக்க நபர்கள்

### அரசியல்வாதிகள்

- திரிபத் ராஜீந்தர் சிங் பஜ்வா
- பார்த்தப் சிங் பஜ்வா
- சரஞ்சித் கவுர் பாஜ்வா
# காதியன், நகரம்

## குறிப்பிடத்தக்க நினைவுச்சின்னங்கள்

- ஜாமியா அகமதியா, காதியன்
- அக்ஸா மசூதி, கடியன்
- பஹிஷ்டி மக்பரா கல்லறை
- முபாரக் மசூதி
# கிர்ரான் கெர்

**கிர்ரான் கெர் (Kirron Kher),** எனப்படும் **கிர்ரான் அனுபம் கெர்** ( **கிரண்** அல்லது, **கிரோன்** எனவும் அழைக்கப்படுகிறார்.) ஜூன் 14, 1955இல் பிறந்த ஓர் இந்திய நாடக, திரைப்பட மற்றும் தொலைக்காட்சி நடிகை ஆவார். மேலும், இவர் ஒரு தொலைக்காட்சி பேச்சு நிகழ்ச்சி தொகுப்பாளர் மற்றும் பாரதீய ஜனதா கட்சியின் உறுப்பினராவார். மே 2014 இல், சண்டிகரில் இருந்து இந்திய நாடாளுமன்றத்தின் கீழ் சபையான மக்களவையில் தேர்ந்தெடுக்கப்பட்டார்.
# கிர்ரான் கெர்

## குடும்பம்

கிர்ரான் கெர், ஜூன் 14, 1955 அன்று ஜாட் சீக்கிய குடும்பத்தில் பிறந்தார். சண்டிகரில் வளர்ந்தார். அவரது பெற்றோரால் அவருக்கு 'கிரண்' என்று பெயரிடப்பட்டது. மற்றும் அவரது முழு பெயர் 'கிரண் தாக்கர் சிங்' என்பதாகும். கௌதம் பெர்ரியுடனான முதல் திருமணத்தின் போது, அவர் 'கிரண் பெர்ரி' என்று அழைக்கப்பட்டார். அவர் அனுபம் கெர் ஐ மணந்தபோது, அவர் தனது முதல் பெயரை மீண்டும் பயன்படுத்த தொடங்கினார். மேலும் தனது சமீபத்திய கணவரின் குடும்பப் பெயரையும் சேர்த்தார். இதனால் அவரது பெயர் 'கிரண் தாக்கர் சிங் கெர்' என்று அறியப்பட்டது. பிற்கால வாழ்க்கையில், அவர் எண் கணிதத்தில் உறுதியான நம்பிக்கையை வளர்த்துக் கொண்டார். மேலும் 2003 ஆம் ஆண்டில் தனது 48வது வயதில், அவர் தனது பெயரை "கிரண்" என்பதிலிருந்து "கிர்ரான்" என்று எண்ணியல் கணக்கீடுகளின் அடிப்படையில் மாற்றினார். அதனால் தனது முதல் பெயர்களை பயன்படுத்தாமல் 'கிர்ரான் கெர்' என அறியப்பட்டார்.  
கிர்ரானுக்கு ஒரு சகோதரர் மற்றும் இரண்டு சகோதரிகள் உள்ளனர். அவரது சகோதரர், கலைஞர் அமர்தீப் சிங், 2003 இல் இறந்தார். அவரது சகோதரிகளில் ஒருவர், அர்ஜுனா விருது வென்ற பேட்மிண்டன் வீரர் கன்வால் தாக்கர் கவுர் ஆவார். அவரது மற்றொரு சகோதரி, ஷரஞ்சித் கவுர் சந்து, இந்திய கடற்படையின் ஓய்வுபெற்ற மூத்த அதிகாரியின் மனைவி ஆவார்.
# கிர்ரான் கெர்

## குடும்பம்

### திருமணங்கள்

கிர்ரான் மத்திய பிரதேசத்தின் ஜபல்பூரில் பள்ளிக்குச் சென்றார். சண்டிகரில் பள்ளி கல்வியை முடித்தார், பின்னர் சண்டிகரில் உள்ள பஞ்சாப் பல்கலைக்கழகத்தின் இந்திய நாடகத் துறையில் பட்டம் பெற்றார். பின்னர் அவர் மும்பையைச் சேர்ந்த பணக்கார தொழிலதிபர் கௌதம் பெர்ரியை 1979 மார்ச் முதல் வாரத்தில் திருமணம் செய்து கொண்டார், அவருக்கு ஒரு மகன், சிக்கந்தர் கெர் பிறந்தார்.  
மும்பையில், திரைத்துறையில் கால் பதிக்க கிரண் 1980 களில் முயன்றார். ஆனால் வெற்றி பெறவில்லை. திரைப்படங்களில் ஒரு கதாபாத்திரத்தில் நடிப்பதற்காக, தயாரிப்பாளர்களை அணுகும்போது, கிர்ரான் அனுபம் கெர் உடனான தனது அறிமுகத்தை புதுப்பித்தார். அவரும் இதேபோல் திரைப்படத்தில் நடிப்பதற்காக போராடிக் கொண்டிருந்தார். மேலும், சண்டிகரில் உள்ள பல்கலைக்கழகத்தில் படித்துக் கொண்டிருந்த போது, அனுபம் கெர், கிர்ரான் கெர்ருக்கு தெரிந்தவர். அதனால், இருவரும் ஒன்றாக திரை அரங்கு வட்டங்களில் வாய்ப்புத் தேடி, *சந்த்புரி கி சம்பபாய்* என்ற நாடகத்தில் ஒன்றாக வேலை செய்தனர். 1985 ஆம் ஆண்டில், *சாரன்ஷுடனான* படங்களில் அனுபம் கெர், ஒரு இடைவெளியைப் பெற்ற பிறகு, *கிர்ரான்* தனது கணவரை விவாகரத்து செய்தார்.
# கிர்ரான் கெர்

## தொழில்

கிர்ரான் கெர் 1983 ஆம் ஆண்டில் பஞ்சாபி திரைப்படமான *ஆஸ்ரா பியார் டா* திரைப்படத்தில் அறிமுகமானார். இதற்குப் பிறகு, அவர் 1996 வரை படங்களில் இருந்து இடைவெளி எடுத்தார். 1983 மற்றும் 1996 க்கு இடையில், அவர் *பெஸ்டன்ஜி* (1987) என்ற ஒரு படத்தில் தோன்றினார். அதில் அவர் தனது இரண்டாவது கணவர் அனுபம் கெருடன் இணைந்து ஒரு சிறிய பாத்திரத்தில் நடித்தார்.  
1990 களின் நடுப்பகுதியில், திரை அரங்கு மூலம், நாடக ஆசிரியர் ஜாவேத் சித்திகி எழுதிய ஃபெரோஸ் அப்பாஸ் கான் இயக்கிய *சல்கிரா* நாடகத்துடன் அவர் நடிப்புக்கு திரும்பினார். *கிரண் கெர் டுடே* மற்றும் ''ஜக்தே ரஹோ, போன்ற தொலைக்காட்சி நிகழ்ச்சிகளை, இந்தித் திரைப்படங்களில் நடிப்பதற்கு முன் கிரோன் கெர் தொகுத்து வழங்கினார்.  
அவரது மறுபிரவேச திரைப்படம் ஷியாம் பெனகலின், *சர்தாரி பேகம்* (1996) ஆகும். இது 1997 தேசிய திரைப்பட விருதுகளில் சிறப்பு ஜூரி விருதை வென்றது.
# ஹரேகிருஷ்ணா மகதாப்

**ஹரேகிருஷ்ணா மகதாப்** (**அரேகிருட்டிணா மகதாபு**) (21 நவம்பர் 1899 - சனவரி 2, 1987) இந்திய தேசிய காங்கிரசின் தலைவராகவும் இந்திய சுதந்திர இயக்கத்தில் குறிப்பிடத்தக்க செயற்பாட்டாளராகவும் இருந்தவர். அவர், 1946 முதல் 1950 வரையிலும், பின்னர் 1956 முதல் 1961 வரையில் ஒடிசாவின் முதல்வராக பணியாற்றினார். "உத்கல் கேசரி" என்ற புகழடையால் பரவலாக அறியப்பட்டார்.
# ஹரேகிருஷ்ணா மகதாப்

## தொடக்க கால வாழ்க்கை

ஹரேகிருஷ்ணா மகதாபு ஒடிசாவின் பத்திராக்கு மாவட்டத்தில் உள்ள அகர்படா கிராமத்தில் பிறந்தார். *கிருஷ்ண சரண் தாசு* , *தோஹாபா தேபி* ஆகியோருக்கு மகனாக ஒரு பிரபுத்துவ *காண்டாயத்* குடும்பத்தில் பிறந்தார். பத்திராக்கு உயர்நிலைப் பள்ளியில் இருந்து மெட்ரிகுலேஷன் தேர்வில் தேர்ச்சி பெற்ற பின்னர், கட்டாக்கின் இராவன்சா கல்லூரியில் சேர்ந்தார். ஆனால் 1921 இல் தனது படிப்பை விட்டுவிட்டு இந்திய விடுதலை இயக்கத்தில் சேர்ந்தார்.
# ஹரேகிருஷ்ணா மகதாப்

## அரசியல் வாழ்க்கை

1922 ஆம் ஆண்டில், அவருடைய அரசியல் செயற்பாட்டுக்காக அவர் சிறையில் அடைக்கப்பட்டார். மேலும் அன்றைய பிரித்தானிய ஆட்சியின் தேசத்துரோக குற்றச்சாட்டுக்கு ஆளானார். 1924 முதல் 1928 வரை பாலசூர் மாவட்ட வாரியத்தின் தலைவராக இருந்தார். அவர் 1924 இல் பீகார், ஒடிசா கவுன்சில் உறுப்பினரானார். உப்பு சத்தியாக்கிரக இயக்கத்தில் சேர்ந்த அவர் மீண்டும் 1930 -இல் சிறையில் அடைக்கப்பட்டார். 1932 இல் பூரியில் நடந்த அகில இந்திய காங்கிரசு கட்சியின் நிர்வாகிகள் அமர்வுக்கு காங்கிரஸ் சேவா தளத்தின் பொது அதிகாரியாக அவர் தேர்ந்தெடுக்கப்பட்டார். கட்சி தடை செய்யப்பட்டபோது அவர் கைது செய்யப்பட்டார். தீண்டாமைக்கு எதிரான இயக்கத்தில் 1934 இல் பங்கேற்ற அவர், ஒடிசாவில் முதன்முறையாக தனது மூதாதையர் கோவிலை அனைவரும் வழிபடுவதற்கு ஏதுவாகத் திறந்தார். பின்னர், அகர்படாவில் காந்தி கர்மா கோயிலைத் தொடங்கினார். 1930 முதல் 1931 வரை உத்கல் பிரதேச காங்கிரசுக் கமிட்டியின் தலைவராகவும், மீண்டும் 1937 இல் தலைவராகவும் இருந்தார். 1938 இல் சுபாசு சந்திரபோசால் காங்கிரஸ் செயற்குழுவுக்கு பரிந்துரைக்கப்பட்ட அவர் 1946 வரை அப்பணியில் தொடர்ந்தார். மீண்டும் 1946 முதல் 1950 வரை அங்கு பணியாற்றினார். அவர் 1938 இல் மாநில மக்கள் விசாரணைக் குழுவின் தலைவராக இருந்தார். மேலும் ஆட்சியாளர்களின் சனாதாவை நீக்கவும், முந்தைய சுதேச மாநிலங்களை ஒடிசா மாகாணத்துடன் இணைக்கவும் பரிந்துரைத்தார். அவர் 1942 இல் வெள்ளையனே வெளியேறு இயக்கத்தில் பங்கேற்றார். அதனால், 1942 முதல் 1945 வரை சிறையில் அடைக்கப்பட்டார்.  
ஏப்பிரல் 23,1946 முதல் 1950 மே 12 வரை ஒடிசாவின் முதல் முதல்வராக மகதாபு இருந்தார். 1950 முதல் 1952 வரை மத்திய வர்த்தக மற்றும் தொழில்துறை அமைச்சராக இருந்தார். அவர் 1952 இல் காங்கிரசு நாடாளுமன்றக் கட்சியின் பொதுச் செயலாளர் ஆனார். அவர் 1955 முதல் 1956 வரை பம்பாயின் (இன்றைய மும்பையில்) ஆளுநராக இருந்தார். 1956 இல் ஆளுநர் பதவியைத் தானாகத் துறந்த பின்னர், அவர் மீண்டும் ஒடிசாவின் முதல்வரானார். 1956 முதல் 1960 வரை. முதலமைச்சராக இருந்த காலத்தில், முன்னாள் சுதேச மாநிலங்களை ஒன்றிணைத்தல் மற்றும் ஒருங்கிணைத்தல், கட்டாக்கிலிருந்து புவனேசுவருக்கு மூலதனத்தை மாற்றுவது மற்றும் பல்நோக்கு ஈராகுட்டு அணை திட்டத்தின் ஒப்புதல், கட்டுமானம் ஆகியவற்றில் அவர் குறிப்பிடத்தக்க பங்கைக் கொண்டிருந்தார். 1962 ல் அங்கூலில் இருந்து மக்களவைக்கு தேர்ந்தெடுக்கப்பட்ட அவர் 1966 இல் இந்திய தேசிய காங்கிரசின் துணைத் தலைவரானார். 1966 இல், அவர் காங்கிரசில் இருந்து பதவி விலகி ஒரிசா சனா காங்கிரசை வழிநடத்தினார். அவர் 1967, 1971 மற்றும் 1974 ஆம் ஆண்டுகளில் ஒடிசா சட்டமன்றத்தில் தேர்ந்தெடுக்கப்பட்டார். அவசரநிலைக்கு எதிர்ப்பு தெரிவித்து 1976 ல் அவர் சிறையில் அடைக்கப்பட்டார்.
# ஹரேகிருஷ்ணா மகதாப்

## அறிவார்ந்த நாட்டங்கள்

மகாதாபு, *பிரச்சாதந்திர பிரச்சார சமிதி*யின் நிறுவனர் ஆவார். அவர், 1923 ஆம் ஆண்டில் *பாலசூரில் 'பிரச்சாதந்திர*' என்ற வார இதழைத் தொடங்கினார். பின்னர் இது தினமும் வெளிவரும் *பிரச்சாதந்திர நாளேடாக* மாறியது. *சங்கர்* என்ற மாத இதழின் தொடக்கத்திலிருந்து அவர் தலைமை ஆசிரியராக இருந்தார். அவர் தி ஈசுத்டர்ன் தைம்சு என்ற வார இதழையும் வெளியிட்டார். மேலும், அதன் தலைமை ஆசிரியராகவும் இருந்தார்.  
அவர் தனது புகழ்பெற்ற படைப்பான *கான் மஜ்லிசின்* மூன்றாவது தொகுதிக்காக 1983 ஆம் ஆண்டில் சாகித்ய அகாதமி விருதைப் பெற்றார்.
# ஹரேகிருஷ்ணா மகதாப்

## விருதுகளும் பெருமைகளும்

ஹரேகிருஷ்ண மகாதாப், ஒரிசா சாகித்ய அகாதமி, சங்கீத நாடக அகாதமி ஆகியவற்றின் தலைவராக இருந்தார். ஆந்திர பல்கலைக்கழகத்தில் கௌரவ டாக்டர் பட்டம் பெற்றார், கெளரவ டி.லிட். பட்டத்தை உத்கல் பல்கலைக்கழகத்திலும் மற்றும் சாகர் பல்கலைக்கழகத்தில் கௌரவ டாக்டர் பட்டத்தையும் பெற்றார்.  
ஒடிசா மாநிலத்திலுள்ள மத்திய நூலகம், ஒடிசா மாநில பொது நூலக அமைப்பு உச்ச நூலகத்திற்கு, அவருடைய நினைவாக, ஹரேகிருஷ்ணா மகதாபு மாநில நூலகம் என்று பெயரிடப்பட்டது. இது 1959 ஆம் ஆண்டில் சுமார் 16000 சதுர அடியில் கம்பீரமான கட்டிடத்துடன் நிறுவப்பட்டது. கார்பெட் பகுதி, ஒடிசாவின் தலைநகரான புவனேசுவரின் பிரதான இடத்தில் 3 ஏக்கர் பரப்பளவில் அமைந்துள்ளது.
# கோபிநாத் மொகந்தி

**கோபிநாத் மொகந்தி** (Gopinath Mohanty) (1914-1991) இவர் ஒரு சிறந்த ஓடியா எழுத்தாளர் ஆவார். இவர், ஞானபீட விருது மற்றும் 1955 ஆம் ஆண்டில் தேசிய சாகித்ய அகாதமி விருதை அவரது நாவலான *அம்ருதாரா சந்தனா* வுக்காகப் பெற்றார். கார்னெல் பல்கலைக்கழகத்தின் ஆங்கிலப் பேராசிரியர் சத்ய பிரகாஷ் மொகந்தி "இருபதாம் நூற்றாண்டின் இரண்டாம் பாதியில் கோபிநாத் மொகந்தி மிக முக்கியமான இந்திய புதின ஆசிரியர்." என்று குறிப்பிடுகிறார்.
# கோபிநாத் மொகந்தி

## தொழில்

மொகந்தி 1938 இல் ஒடிசா அரசின் நிர்வாக சேவையில் சேர்ந்து 1969 இல் ஓய்வு பெற்றார். பேராசிரியர் பிரபாத் நளினி தாஸ் அழைத்ததின் பேரில் பல்கலைக்கழக மானிய ஆணையத்தில் சேர்ந்து உத்கல் பல்கலைக்கழகத்தில் ஆங்கிலத் துறையின் தலைவராக பணியாற்றினார்.
1970 களின் பிற்பகுதியில் உத்கல் பல்கலைக்கழகத்தில் ஆங்கிலத் துறையில் பல்கலைக்கழக மானிய ஆணைய சிறப்பு வருகை பேராசிரியராகவும், குடியிருப்பு. - எழுத்தாளராகவும் இரண்டு ஆண்டுகள் பணிபிரிந்தார்.  
1986 ஆம் ஆண்டில், அமெரிக்காவின் சான் ஓசே மாநில பல்கலைக்கழகத்தில் சமூக அறிவியல் இணை பேராசிரியராக சேர்ந்தார். அவர் 1991 ஆகஸ்ட் 20, அன்று கலிபோர்னியாவின் சான் ஓசேவில் இறந்தார்.
# கோபிநாத் மொகந்தி

## புதினங்கள்

கோபிநாத்தின் முதல் புதினமான *மனா ககிராரா சாசா* 1940 இல் வெளியிடப்பட்டது, அதைத் தொடர்ந்து *தாதி புதா* (1944), *பராஜா* (1945) மற்றும் *அம்ருதாரா சந்தனா* (1947) போன்ற புதினங்கள் வெளியிடப்பட்டது. அவரது இலக்கிய வெளியீடு ஏராளமாக இருந்தது. அவர் இருபத்தி நான்கு புதினங்கள், பத்து சிறுகதைத் தொகுப்புகள், மூன்று நாடகங்கள், இரண்டு சுயசரிதைகள், விமர்சனக் கட்டுரைகளின் இரண்டு தொகுதிகள் மற்றும் ஒடிசாவின் காந்தா, கடபா மற்றும் சோரா பழங்குடியினரின் மொழிகள் குறித்த ஐந்து புத்தகங்களையும் எழுதினார். டால்ஸ்டாயின் போர் மற்றும் அமைதி புத்தகத்தை, 'யுத் ஓ சாந்தி' என்ற பெயரில், (1985-86) மூன்று தொகுதிகளாகவும், ரவீந்திரநாத் தாகூரின் ஜோகாஜாக் (1965) ஐ ஒடியா மொழியில் மொழிபெயர்த்தார்.  
*பராஜா* (1945) ஒரு பழங்குடி சமூகத்தின் வாழ்க்கையை அடிப்படையாகக் கொண்ட கதை ஆகும். இது ஒருவரின் மூதாதையரின் நிலத்துடனான இணைப்பை விவரிக்கும் கதையாக உள்ளது. சீதகாந்த் மகாபத்ரா இந்த நாவலை "சிதைந்த கனவுகளின் கதை" என்று விவரிக்கிறார்.  
மத்திய சாகித்ய அகாதமி விருதை (1955) பெற்ற முதல் புதினமான *அம்ருதாரா சந்தனா* (1947), ஒடிசாவின் தெற்குப் பகுதிகளில் உள்ள மற்றொரு பழங்குடியினரான *காந்தர்களின்* வாழ்க்கையை மையமாகக் கொண்டுள்ளது.
# கோபிநாத் மொகந்தி

## சிறுகதைகள்

சுதந்திரத்திற்குப் பிந்தைய காலத்தில் ஒடியா புனைகதை ஒரு புதிய திசையை எடுத்தது. பக்கீர் மோகன் சேனாபதி தொடங்கிய போக்கு 1950 களுக்குப் பிறகு வளர்ந்தது. கோபிநாத் மொகந்தி, சுரேந்திர மொகந்தி மற்றும் மனோஜ் தாஸ் ஆகியோர் இந்த காலத்தின் மூன்று இலக்கிய மணிகளாக கருதப்படுகிறார்கள். அவர்கள் ஒரு புதிய போக்கின் முன்னோடிகளாக இருந்தனர், அதாவது ஓடியா புனைகதைகளில் "தனிமனிதனை கதாநாயகனாக" வளர்ப்பது அல்லது முன்வைப்பது என்பது இவர்களின் கதைகளில் பிரதிபலித்தது. கோபிநாத்தின் மற்றொரு சிறுகதையான, 'பிம்புடி' பெரும் செல்வாக்கைக் கொண்டுள்ளது. இக்கதை, சென்னைக்கு அரிசி கடத்தல் செய்தவர்களைப் பற்றி ஒரு வன அதிகாரி சோதனை செய்ததை விவரிக்கிறது.
# கோபிநாத் மொகந்தி

## விருதுகள்

மொகந்தி 1950 இல் விசுவா மிலன் மேற்கோளைப் பெற்றார். *அம்ருதாரா சந்தனா * என்ற புதினத்திற்காக 1955 ஆம் ஆண்டில் முதல் மத்திய சாகித்ய அகாதமி விருதை வென்றார். இலக்கிய படைப்புக்கு வழங்கப்பட்ட முதல் சாகித்ய அகாதமி விருது இதுவாகும். 1973 ஆம் ஆண்டில் அவரது காவியமான *மாட்டி மாதாலா* வுக்காக ஞானபீட விருது அவருக்கு வழங்கப்பட்டது. 1970 ஆம் ஆண்டில் *சோவியத் ஒன்றிய நேரு விருது* அவருக்கு வழங்கப்பட்டது, 1981 ஆம் ஆண்டில், இந்திய அரசு பத்ம பூஷண் விருதை அவருக்கு இலக்கியத்தில் சிறப்பான பங்களிப்பை தந்ததற்காக வழங்கியது. மேலும், அவர், படைப்பு எழுத்துக்காக இந்திய அரசாங்கத்தின் எமரிட்டஸ் உறுப்பினராக இருந்தார்.
# ராஜபக்தி (1960 திரைப்படம்)

**ராஜபக்தி** (*Raja Bakthi*) 1960 ஆம் ஆண்டு வெளியான ஓர் இந்திய தமிழ்த் திரைப்படமாகும். கே. வேம்பு இயக்கிய இத்திரைப்படத்தில் சிவாஜி கணேசன், டி. எஸ். பாலையா, எம். என். நம்பியார், பானுமதி, வைஜயந்திமாலா, பத்மினி ஆகியோர் முக்கிய பாத்திரங்களில் நடித்திருந்தார்கள். ஜி. கோவிந்தராஜுலு நாயுடு இசையமைத்திருந்தார்.
# காமாட்சி ஜெயராமன்

**காமாட்சி ஜெயராமன்** தமிழகத்தின் சென்னை மாநகராட்சியின் இரண்டாவது பெண் மாநகராட்சித் தலைவராவார். இவர் 1971 நவம்பர் 30 ஆம் நாள் நடைபெற்ற மாநகராட்சித் தேர்தலில் திராவிட முன்னேற்றக் கழகம் கட்சி சார்பாகப் போட்டியிட்டு வென்றார். 1971 முதல் 1972 வரை சென்னை மாநகராட்சி மாமன்றத் தலைவராகப் பதவிவகித்தார்.
# ஸ்கோடியா கடல்

கடலின் தோராயமான பகுதி ]]
**ஸ்கோடியா கடல்** (*Scotia Sea*) என்பது தென்முனைப் பெருங்கடலின் வடக்கு விளிம்பில் தெற்கு அத்திலாந்திக் பெருங்கடலுடன் அதன் எல்லையில் அமைந்துள்ள ஒரு கடல் ஆகும். இதன் மேற்கில் டிரேக் பெருங்கடல் பெருவழி மற்றும் வடக்கு, கிழக்கு மற்றும் தெற்கில் ஸ்கோடியா வில் எனப்படும் பகுதி ஆகியவற்றைக் கொண்டுள்ளது. இந்த ஸ்கோடியா வில் பகுதியானது பல்வேறு தீவுகளை துணையாக கொண்ட கடலுக்கடியில் உள்ள ஒரு முகடு மற்றும் வில் தீவு அமைப்பு ஆகும். இவற்றால் இக்கடல் சூழப்பட்டுள்ளது. மேலும் இது ஸ்கோடியா தட்டுக்கு மேலே அமர்ந்திருக்கிறது. இதற்கு *ஸ்கோடியா* என்ற பயணக் கப்பலின் நினைவாக பெயர் இடப்பட்டது.
# ஸ்கோடியா கடல்

## இடம் மற்றும் விளக்கம்

இந்த ஸ்கோடியா கடல் என்பது டிரேக் பாஸேஜ், டியெரா டெல் ஃபியூகோ, தெற்கு ஜார்ஜியா, தெற்கு சாண்ட்விச் தீவுகள், தெற்கு ஓர்க்னி தீவுகள் மற்றும் அண்டார்ட்டிக்கா மூவலந்தீவு ஆகியவற்றுக்கு இடையேயான நீர்ப் பரப்பளவு ஆகும். இந்த தீவுக் குழுக்கள் அனைத்தும் வடக்கு, கிழக்கு மற்றும் தெற்கில் கடலை ஒட்டிய ஸ்கோடியா வில் புவியியல் அமைப்பின் மேல் அமர்ந்திருக்கின்றன. ஸ்கோடியா கடல் சுமார் பரப்பளவைக் கொண்டுள்ளது. கடலின் பாதி பகுதி கண்டத் திட்டின் மேலே உள்ளது.
# ஸ்கோடியா கடல்

## வரலாறு

இந்தக் கடலுக்கு வில்லியம் எஸ். புரூஸின் தலைமையில் மேற்கொள்ளப்பட்ட ஸ்காட்டிஷ் தேசிய அண்டார்டிக் பயணத்தின்போது (1902-04) இந்த கடல்பகுதியியல் பயன்படுத்தப்பட்ட பயணக் கப்பலான ஸ்கோடியாவின் பெயரானது இந்த கடல் பகுதிக்கு பெயரிடப்பட்டது. இந்த கடுங்குளிரான கடலின் மிகவும் பிரபலமான பயணத்தை 1916 ஆம் ஆண்டில் சர் எர்னஸ்ட் ஷாக்லெட்டன் மற்றும் ஐந்து பேர் இணைந்த லைஃப் படகு *ஜேம்ஸ் கெயார்ட்* யானை தீவை விட்டு வெளியேறி இரண்டு வாரங்கள் கழித்து தெற்கு ஜார்ஜியாவை அடைந்தபோது உருவாக்கினர்.  
ஸ்கோடியா கடல் பகுதியானது அர்கெந்தீனாவில் *மார் அர்ஜென்டினோ* என அழைக்கப்படும் ஒரு பகுதியின் ஒரு கூறாக கருதப்படுகிறது. மேலும் அர்ஜென்டினாவால் தென் ஜார்ஜியா மற்றும் பால்க்லேண்ட் தீவுகள் போன்ற உரிமை கோரப்பட்ட ஆனால் ஆக்கிரமிக்கப்படாத பல பிரதேசங்கள் இந்த பிராந்தியத்திற்குள் உள்ளன.
# ஸ்கோடியா கடல்

## தாவரங்கள் மற்றும் விலங்கினங்கள்

ஸ்கோடியா கடலின் எல்லையில் உள்ள தீவுகள் பாறைகள் போன்றவை ஓரளவு பனி உள்ளதாகவோ அல்லது ஆண்டு முழுவதும் பனியால் மூடப்பட்டுள்ளதாகவோ உள்ளன. இவ்வாறு கடுமையான தட்பவெட்ப சூழலில் இருந்தபோதிலும், இந்தத் தீவுகள் தாவரங்களை கொண்டதாக உள்ளன. மேலும் ஸ்கொடியா கடல் தீவுகள் தூந்திரச்சுற்றுச்சூழல் என்று விவரிக்கப்பட்டுள்ளன, இதில் தெற்கு ஜார்ஜியா, எரிமலைகளாலான தெற்கு சாண்ட்விச் தீவுகள் மற்றும் ஸ்கோடியா கடலில் உள்ள தெற்கு ஓர்க்னிகள் மற்றும் தொலைதூர தெற்கு அண்டார்டிக் தீபகற்பத்திற்கு அருகிலுள்ள ஷெட்லேண்ட் தீவுகள் மற்றும் போவெட் தீவு எனப்படும் சிறிய தனிமைப்படுத்தப்பட்ட எரிமலை ஆகியவை அடங்கும். இந்த தீவுகள் அனைத்தும் அண்டார்டிக் ஒருங்கலில் உள்ள குளிர் கடல்களில் உள்ளன . இந்த பகுதிகள் துருவப்பகுதி தாவரங்களான பாசிகள், இலைக்கன், மற்றும் அல்கா போன்ற வற்றைக் கொண்ட தூந்திரத் தாவரங்களைக் கொண்டுள்ளன. இவை பென்குவின்கள், கடல்நாய் போன்றவற்றிற்கு உணவளிக்கின்றன.  
இங்கு உள்ள தீவுப் பகுதிகளில் ஐந்து வகையான பறவைகள் மட்டுமே உள்ளன. இவற்றில் மஞ்சள் நிற *பில்டைல்* வாத்து *( அனஸ் ஜார்ஜிகா )* மற்றும் உள்ளூர் தென் ஜார்ஜியா பிபிட் ''( அந்தஸ் அண்டார்டிகஸ் ) ஆகியவை அடங்கும். பிற பறவைகளில் தெற்கு ராட்சத பெட்ரல் போன்றவை அடங்கும். இங்கு உள்ள பறவை தீவில் கணிசமான வளங்கள் உள்ளன.
# தி. பத்மநாபன்

**தின்னக்கல் பத்மநாபன்** (ஆங்கிலம்: Thinakkal Padmanabhan ) (பிறப்பு:1931 பிப்ரவரி 5), தி. பத்மநாபன் என்று பிரபலமாக அழைக்கப்படும் இவர் ஒரு மலையாள இலக்கியச் சிறுகதை எழுத்தாளர் ஆவார். மலையாள மொழியில் மிகச் சிறந்த சிறுகதை எழுத்தாளர்களில் ஒருவராகக் கருதப்படும் பத்மநாபன், நவீன மலையாள இலக்கியங்களை பாடலின் அகநிலை தீவிரத்திற்கு அருகில் கொண்டுவந்த பெருமைக்குரியவர். கேரள அரசின் மிக உயர்ந்த இலக்கிய விருதான எழுத்தச்சன் புரஸ்காரம் உட்பட பல விருதுகளைப் பெற்றவர். கேரள சாகித்திய அகாடமி விருது (1973), ஒடக்குழல் விருது (1995) மற்றும் சாகித்திய அகாதமி விருது (1996) உள்ளிட்ட சில முந்தைய விருதுகளை அவர் மறுத்துவிட்டார். மகாத்மா காந்தி பல்கலைக்கழகம் இவருக்கு 2018 ஆம் ஆண்டில் கடிதங்களின் மதிப்புறு முனைவர் என்ற கௌரவத்தை வழங்கியது.
# தி. பத்மநாபன்

## சுயசரிதை

தி. பத்மநாபன் 1931 பிப்ரவரி 5, இல் தென்னிந்திய மாநிலமான கேரளாவிற்கு அருகிலுள்ள கண்ணூருக்கு அருகிலுள்ள பள்ளிகுன்னு என்ற இடத்தில் புதியிதாத் கிருஷ்ணன் நாயர் மற்றும் தேவகி (அம்முக்குட்டி) ஆகியோருக்கு அவர்களின் நான்கு குழந்தைகளில் இளையவராக பிறந்தார். இவர் பிறந்து சில மாதங்களே இருந்தபோது இவரது தந்தை இறந்துவிட்டார். இவருடைய தாயும் மூத்த சகோதரரும்தான் குழந்தை பருவத்தில் இவரை கவனித்து வந்தனர்.  
சிரக்கல் ராஜா உயர்நிலைப் பள்ளியில் பள்ளிக் கல்வியை முடித்த இவர், மங்களூரு அரசு கலைக் கல்லூரியில் கல்லூரிப் படிப்பை மேற்கொண்டார். மெட்ராஸ் சட்டக் கல்லூரி, தற்போதைய சென்னை டாக்டர் அம்பேத்கர் அரசு சட்டக் கல்லூரியில் சட்டப்படிப்பு முடிப்பதற்கு முன்பே தலசேரி மற்றும் கண்ணூரில் உள்ள நீதிமன்றங்களில் தனது சட்டப் பயிற்சியைத் தொடங்கினார். இந்த நேரத்தில், இவர் ஏற்கனவே ஒரு வளர்ந்து வரும் எழுத்தாளராக தன்னை நிலைநிறுத்திக் கொண்டார். அறியப்பட்ட கலை ஆர்வலரும், திருவிதாங்கூர்,உரங்கள் மற்றும் இரசாயன நிறுவனத்தின் அப்போதைய தலைவரும், நிர்வாக இயக்குநருமான எம். கே. கே. நாயர், தனது நிறுவனத்தில் சேர இவரை அழைத்தார். பத்மநாபன் 1989 ஆம் ஆண்டில் அதன் துணை பொது மேலாளராக பணியில் சேர்ந்து பொருட்கள் பிரிவின் தலைவர் உட்பட பல்வேறு துறைகளில் உண்மையாகப் பணியாற்றி ஓய்வு பெற்றார். அந்த நேரத்தில் 1971 இல் எம்.கே.கே நாயர் நிறுவனத்தை விட்டு வெளியேறிய பின்னர் நிறுவனத்துடன் பல சட்ட மோதல்களைக் கொண்டிருந்தார்.  
பத்மநாபன் கல்லன்மார்த்தோடி பார்கவி என்பவரைத் ஒரு வருடம் கழித்து 1966 இல் கேந்திரா சாகித்ய அகாடமி விருதை கௌரி என்பதற்கான படைப்பிற்கு நிராகரித்தார். அவர் 1998 இல் லலிதாம்பிகா அந்தர்ஜனம் விருதையும், 2001 ஆம் ஆண்டின் வயலார் விருதையும் *பூஜா கடன்னு மரங்கலூடே இதையுலேக்கு* என்ற கதைக்காகப் பெற்றார். 2001 ஆம் ஆண்டில் அவர் வள்ளத்தோள் விருதை பெற்றார். கேரள அரசு அவரை மிக உயர்ந்த இலக்கிய விருது, 2003 இல் எழுத்தச்சன் விருது வழங்கி கௌரவித்தது. மேலும் இவர் 2007 இல் முத்தத்து வர்கி விருதுக்கு தேர்ந்தெடுக்கப்பட்டார். கேரள சாகித்ய அகாடமி இவரை 2012 ஆம் ஆண்டில் அவர்களின் புகழ்பெற்ற கூட்டாளராக சேர்த்தது. மேலும் அவர் 2014 இல் சி. வி.
குஞ்ஞிராமன் இலக்கிய பரிசு மற்றும் பாரதிய பாஷா பரிஷத் விருது என்ற இரண்டு விருதுகளைப் பெற்றார். இவருக்கு 2015 இல் மாத்ருபூமி சாகித்ய புரஸ்காரம் வழங்கப்பட்டது. 2019 ஆம் ஆண்டில் இவர் ஒ. என். வி நினைவு விருதைப் பெற்றார்.
# வெட்டல் கடல்

வெட்டல் கடல் ]]  
**வெட்டல் கடல்** (*Weddell Sea*) என்பது தென்முனைப் பெருங்கடலின் ஒரு பகுதியாகும், இது வீடெல் சுழலோட்டத்தைக் கொண்டுள்ளது . கோட்ஸ் லேண்ட் மற்றும் அண்டார்ட்டிகா தீபகற்பத்தின் கடற்கரையிலிருந்து உருவாகும் விரிகுடாவால் இதன் கடல் எல்லைகள் வரையறுக்கப்படுகின்றன. இதன் குயின் மேரி லேண்டின் பிரின்சஸ் மார்த்தா கடற்கரையின் நோர்வேஜியா முனையானது இதன் கிழக்கு திசையில் உள்ளது. நோர்வேஜியா முனையின் கிழக்கே ஏழாம் ஹாகன் மன்னர் கடல் உள்ளது . கடலின் தெற்குப் பகுதியின் பெரும்பகுதி நிரந்தரமாக, பிரம்மாண்டமான பனியடுக்கு வயலான, ஃபில்ச்னர்-ரோன் பனியடுக்கு ஆகியவற்றால் மூடப்பட்டுள்ளது.  
பிரித்தானிய அண்டார்டிக் பிராந்தியம் மற்றும் அர்ஜென்டினா அண்டார்டிகா என இரண்டு மாறுபட்ட அண்டார்டிக பிராந்திய உரிமைகோரல்களுக்குள் இந்த கடல் உள்ளது, மேலும் இது அண்டார்டிக் சிலி பிராந்தியத்திற்குளும் ஓரளவு உள்ளது. இந்த கடல் அகலத்தில் சுமார் குறுக்களவையும், இதன் பரப்பளவானது என்று உள்ளது.  
ஃபில்ச்னர்-ரோன் பனியடுக்கு உட்பட பல்வேறு பனியடுக்குகள், வெடெல் கடலின் விளிம்பில் உள்ளன. அண்டார்டிக் தீபகற்பத்தின் கிழக்குப் பகுதியில் உள்ள சில பனியடுக்குகள், முன்னர் வெட்டல் கடலின் சுமார் 10,000 சதுர கிலோமீட்டர் (3,900 சதுர மைல்) பரப்பளவைக் கொண்டிருந்தன, 2002 ஆம் ஆண்டளவில் அவை முற்றிலும் மறைந்துவிட்டன. வெடெல் கடல் அறிவியலாளர்களால் எந்தவொரு கடலைவிட தெளிவான நீர் இருப்பதாகக் கருதப்படுகிறது. ஆல்பிரட் வெஜனர் இன்ஸ்டிடியூட்டின் ஆராய்ச்சியாளர்கள், அக்டோபர் 13, 1986 அன்று 80 மீட்டர் (260 அடி) ஆழத்தில் ஒரு செச்சி வட்டு இருப்பதைக் கண்டறிந்தபோது, தெளிவான வடி நீரை ஒத்திருப்பதைக் கண்டறிந்தனர்.  
1950 ஆம் ஆண்டு *வெள்ளை கண்டம்* என்ற புத்தகத்தில், வரலாற்றாசிரியர் தாமஸ் ஆர். ஹென்றி எழுதுகிறார்: "வெட்டல் கடல், அதன் பெர்க் நிரப்பப்பட்ட நீர் வழியாக பயணம் செய்த அனைவரின் சாட்சியத்தின்படி, பூமியில் மிகவும் மிகவும் அபாயகரமான மற்றும் மோசமான பகுதி. ரோஸ் கடலானது ஒப்பீட்டளவில் அமைதியானது, யூகிக்கக்கூடியது மற்றும் பாதுகாப்பானது. " அவர் ஒரு முழு அத்தியாயத்திற்கும் தொடர்கிறார், கடலின் பனிக்கட்டி நீரில் காணப்படும் பச்சை-முடி கடற்மனிதன் குறித்த கட்டுக்கதைகள் பற்றி, 1949 வரை கடற்கரைக்கு ஒரு பாதையில் செல்ல குழுவினரின் இயலாமை, மற்றும் ஏர்னெஸ்ட் ஷாக்லெட்டனின் எண்டுரன்ஸ் போன்ற கப்பல்களை பனிக்கட்டி மிதவைகளின் தயவில் விட்டுச்செல்லும் அபாயகரமான "திடீர் உறைநிலை".
# வெட்டல் கடல்

## சொற்பிறப்பு

1823 ஆம் ஆண்டில் இந்த கடலுக்குள் நுழைந்த ஸ்காட்டிஷ் மாலுமி ஜேம்ஸ் வெட்டலின் பெயரால் இந்த கடல் பெயரிடப்பட்டது, முதலில் அதற்கு ஐக்கிய இராச்சியத்தின் நான்காம் ஜார்ஜ் மன்னர் பெயரிடப்பட்டது; இது 1900 ஆம் ஆண்டில் வெடல்ஸ் ஹானர் என்று மறுபெயரிடப்பட்டது. மேலும் 1823 ஆம் ஆண்டில், அமெரிக்க சீல் கேப்டன் பெஞ்சமின் மோரெல் கடலின் உண்மையான கிழக்கு எல்லையிலிருந்து 10-12 ° கிழக்கே நிலத்தைக் கண்டதாகக் கூறினார். அவர் இதை புதிய தென் கிரீன்லாந்து என்று அழைத்தார், ஆனால் 20 ஆம் நூற்றாண்டின் முற்பகுதியில் கடல் முழுமையாக ஆராயப்பட்டபோது அது இருப்பது நிரூபிக்கப்பட்டது. வெடெல் தெற்கே 74 ° S வரை கிடைத்தது; 1903 ஆம் ஆண்டில் ஸ்காட் வில்லியம் ஸ்பியர்ஸ் புரூஸால் வெடெல்லுக்குப் பின்னர் மிக அதிகமாக தெற்கு பகுதிக்கு சென்றார்.
# சிற்றூர், தாத்தமங்கலம்

**சிற்றூர்** (ஆங்கிலம்:Chittur) என்பது தென்னிந்தியாவின் கேரளாவின் பாலக்காடு மாவட்டத்தில் உள்ள ஒரு நகரம் ஆகும். இது சிற்றூர் தாலுகாவின் தலைமையகமும் ஆகும். இது பாலக்காட்டிலிருந்து தென்கிழக்கில் 13 கி.மீ தூரத்தில் கண்ணாடிப்புழா ஆற்றின் கரையில் அமைந்துள்ளது, இது கேரளாவின் இரண்டாவது மிக நீளமான நதியான பாரதப்புழாவின் முக்கிய கிளை நதியாகும். இது ஒரு காலத்தில் முந்தைய கொச்சின் இராச்சியத்தின் ஒரு பகுதியாக இருந்தது.
# சிற்றூர், தாத்தமங்கலம்

## கோயில்கள்

சிற்றூர் தாத்தமங்கலம் நகரம் கொச்சின் தேவஸ்வம் வாரியத்தின் கீழ் உள்ள புகழ்பெற்ற சிற்றூர் பகவதி கோயிலைக் கொண்டுள்ளது. மற்ற முக்கிய கோயில்கள் பழயனூர் பகவதி கோயில், துர்கா கோயில், சிவசேத்திரம் (இலங்கேஸ்வரம் அக்ரகாரம்) ஆகியன. நகராட்சியில் சிற்றூர், தாத்தமங்கலம், பள்ளிமோக்கு, கண்ணந்தறா, புழம்பலம், கச்சேரிமேடு, அனிகோடு, தெக்கேகிராமம், காடம்பிடி ஆகியவை உள்ளன. சித்தூரின் சட்டமன்ற உறுப்பினர் ஜனதா தளத்தின் (மதச்சார்பற்ற) கே.கிருஷ்ணன் குட்டி என்பவராவார்.
# சிற்றூர், தாத்தமங்கலம்

## பொருளாதாரம்

விவசாயமே மக்களின் முக்கிய தொழில். இந்த நகரம் கேரளாவின் சில முக்கிய மேனன் குடும்பங்களின் தாயகமாகும். பல அக்ரகாரங்களும் (பிராமணர்களின் குடியிருப்பு), மூத்தன் குடும்பங்களும் உள்ளன.
# சிற்றூர், தாத்தமங்கலம்

## வரலாறு

சோகநாசினி நதி சிற்றூர் வழியாக பாய்கிறது, இந்த ஆற்றின் கரையில் தான் மலையாள மொழியின் தந்தை துஞ்சத்து ராமானுசன் எழுதச்சன் தனது கடைசி நாட்களைக் கழித்தார். அவரது இறுதி ஓய்விடம் வித்யாரம்ப கொண்டாட்டங்களுக்கு பிரபலமானது. அங்கு சிறு குழந்தைகளுக்கு சொற்களை எழுதவைத்து அறிவு உலகில் தொடங்கப்படுகிறார்கள். சிற்றூர் முன்பு ஒரு இராணுவ பாசறையாக இருந்துள்ளது. தாத்தமங்கலம் பற்றிய வரலாற்று புத்தகங்கள், வரைபடங்களில் "தட்டமுங்கலம்" என்று குறிப்பிடப்பட்டுள்ளது  
சிற்றூர், தாத்தமங்கலம், அருகிலுள்ள நகரங்களைப் பற்றியும் "திருவிதாங்கூர் மற்றும் கொச்சின் கணக்கெடுப்பின் நினைவகம் 1816-1820" இல் குறிப்பிடப்பட்டுள்ளன. மேலும் இந்த புத்தகத்தில்தான் "தட்டமுங்கலம்" எழுத்துப்பிழையாக பயன்படுத்தப்பட்டுள்ளது. கொச்சி இராச்சியத்தின் பழைய வரைபடத்திலும் தாத்தமங்கலம், சிற்றூர் பகுதிகள் காட்டப்பட்டுள்ளன.
# சிற்றூர், தாத்தமங்கலம்

## திருவிழாக்கள்

இசையானது இங்குள்ள மக்களின் வாழ்க்கை முறையாகும். அரசு கல்லூரி மாணவர்களுக்கு இசையில் உயர் பட்டங்களை பெறுவதற்கான பயிற்சி இந்த நகரம் அளிக்கிறது. 'கொங்கன் பாடா' என்பது சித்தூரின் முக்கிய கொண்டாட்டமாகும். இது மார்ச் மாதத்தில் கொண்டாடப்படுகிறது. சூரசம்காரம், நிறமாலா, அய்யப்பன் விளக்கு ஆகியவற்றையும் இங்கு கொண்டாடுகிறார்கள். மற்ற விழாக்களான ஓணம், பொங்கல், விஷு, தீபாவளி, நவராத்திரி போன்றவையும் கொண்டாடப் படுகின்றன. விஷுவின் போது, விஷு வேலாவும் கொண்டாடப்படுகிறது. நவராத்திரி, கொங்கன்பாடா நேரத்தில் சிற்றூர் காவில் இசை நிகழ்ச்சிகள் நடத்தப்படுகின்றன. இவை தவிர, இலங்கேஸ்வரம் கிராமத்தில் ஆருத்ரா தரிசனம் (திருவாதிரை ரதோற்சவம்) என்ற ஒரு முக்கிய நிகழ்வு நடத்தப்பட்டு வருகிறது. இது ஒவ்வொரு ஆண்டும் திசம்பர் இறுதியில் அல்லது சனவரி மாதத்தின் முதல்வாரத்தில் நடத்தப்பட்டு வருகிறது
# சிற்றூர், தாத்தமங்கலம்

## புள்ளி வவிவரங்கள்

2011 இந்திய மக்கள் தொகை கணக்கெடுப்பின்படி, சிற்றூர்-தாத்தமங்கலம் 31,884 என்ற மக்கள் தொகையைக் கொண்டிருந்தது. மக்கள்தொகையில் ஆண்கள் 49 சதவீதமும், பெண்கள் 51சதவீதமும் இருந்தனர். சிற்றூர்-தாத்தமங்கலத்தின் சராசரி கல்வியறிவு விகிதம் 79 சதவீதம் ஆகும். இது தேசிய சராசரியான 59.5 சதவீதத்தை விட அதிகமாகும். ஆண்களின் கல்வியறிவு 84 சதவீதமும் மற்றும் பெண் கல்வியறிவு 74சதவீதமும் இருக்கின்றனர். மக்கள் தொகையில் 9 சதவீதம் பேர் 6 வயதுக்குட்பட்டவர்கள் ஆவர். சிற்றூர் சில நேரங்களில் கேரளாவின் "நெல்லாரா" என்றும் அழைக்கப்படுகிறது. இதற்கு ஆலப்புழாவின் அரிசி கிண்ணம் என்ப்பொருள்படும். இங்கு தமிழ் பேசும் மக்கள் தொகை 65 சதவீதமாகும்.
# சிற்றூர், தாத்தமங்கலம்

## போக்குவரத்து

சிற்றூர்-தாத்தமங்கலம் நகரம் இந்தியாவின் பிற பகுதிகளுடன் பாலக்காடு நகரம் வழியாக இணைகிறது. தேசிய நெடுஞ்சாலை எண் 544 கோவை மற்றும் பெங்களூருடன் இணைகிறது. கேரளாவின் பிற பகுதிகளை திருச்சூர் வழியாக செல்லும் தேசிய நெடுஞ்சாலை எண் 66 வழியாக அணுகலாம். அருகிலுள்ள பெரிய இரயில் நிலையம் பாலக்காடு ஆகும் அருகிலுள்ள விமான நிலையம் கோவை ஆகும்.
# சிறீகுமாரன் தம்பி

**சிறீகுமாரன் தம்பி** (பிறப்பு 1940 மார்ச் 16) இவர் மலையாள சினிமாவில் ஒரு இந்திய பாடலாசிரியராகவும், இயக்குனராகவும், தயாரிப்பாளராகவும், திரைக்கதை எழுத்தாளராகவும் உள்ளார். அவர் கவிதைகளையும் எழுதுகிறார். இவர்மதிப்புமிக்க வள்ளத்தோள் விருதைப் பெற்றுள்ளார்.